Mechanika

Mechanika je odbor fyziky, ktorý sa zaoberá zákonmi, príčinami, následkami mechanického pohybu (a absencie mechanického pohybu, t.j. pokoja) a silami, ktoré tento mechanický pohyb (a absenciu mechanického pohybu) sprevádzajú. V širšom zmysle sa tento odbor zaoberá pohybom nielen telies (a hmotných bodov), ale akýchkoľvek hmotných objektov. 

Niekedy sa mechanikou myslí len klasická mechanika.

DeleniaKOKTAVÝ, Bohumil. Mechanika hmotného bodu: učební text pro studenty distančního a denního studia. vyd. 2. v Akademickém nakl. CERM 1. Brno: Akademické nakladatelství CERM, 2006. Učební texty vysokých škol. ISBN 80-7204-474-5. s. 3

Podľa miery (ne)zohľadnenia síl a času  
Delenie bežné napr. na Slovensku: 
mechanika:
kinematika – študuje pohyb bez skúmania jeho príčin (teda ignoruje sily a hmotu)
dynamika (kinetika)  -študuje pohyb vrátane jeho príčin
statika  - študuje rovnováhu (všíma si priestor a sily, ignoruje čas)

Delenie bežné napr. v nemeckej oblasti: 
mechanika:
kinematika
dynamika
kinetika
statika (pričom ale statika sa niekedy považuje za časť kinetiky)

Delenie vyskytujúce sa čiastočne v anglosaskej oblasti: 
mechanika:
dynamika 
kinematika
kinetika
statika

Podľa (ne)teoretickosti 
mechanika:
 teoretická mechanika (analytická mechanika) 
aplikovaná mechanika (najmä technická mechanika)
 experimentálna mechanika – zaraďovaná aj pod aplikovanú mechaniku 
počítačová mechanika

Podľa uvažovanej (ne)spojitosti rozloženia hmoty a podľa skupenstva 
mechanika:
mechanika diskrétnych sústav(mechanika hmotných bodov a tuhých telies)
mechanika hmotného bodu
mechanika sústavy hmotných bodov 
mechanika (dokonale) tuhých telies (geomechanika)
mechanika kontinua
mechanika poddajných telies (náuka o pružnosti a pevnosti)
mechanika tekutín – delenie pozri nižšie

Podľa skupenstva 
mechanika:
 mechanika hmotného bodu
mechanika sústavy hmotných bodov
mechanika pevných telies
 mechanika (dokonale) tuhých telies (geomechanika)
 mechanika poddajných telies (náuka o pružnosti a pevnosti)
 mechanika tekutín
hydromechanika (mechanika kvapalín)
aeromechanika (mechanika plynov) 
termomechanika

Podľa metodologického prístupu 
mechanika:
vektorová mechanika
analytická mechanika

Podľa používaných základných fyzikálnych princípov 
mechanika:
klasická mechanika
relativistická mechanika
kvantová mechanika.
Do začiatku 20. storočia existovala len klasická mechanika, ktorej základ tvoria Newtonove pohybové zákony. Následne sa ukázalo, že ak sa teleso pohybuje takmer rýchlosťou svetla vo vákuu, je potrebné klasickú mechaniku nahradiť relativistickou mechanikou, a v prípade pohybu istých mikročastíc alebo ich niektorých sústav je potrebné klasickú mechaniku nahradiť kvantovou mechanikou.

Základné pojmy 
Základné pojmy, ktorými sa mechanika zaoberá, sú tieto (podrobnosti pozri v príslušných článkoch):
mechanický pohyb (priamočiary, krivočiary, rovnomerný, nerovnomerný, po kružnici, otáčavý atď.)
polohový vektor, trajektória, dĺžka dráhy (a uhlová dráha), čas, priestor
hmotnosť (a moment zotrvačnosti), objem, hustota
hmotný bod, sústava hmotných bodov, teleso, hmotný stred
rýchlosť (a uhlová rýchlosť), zrýchlenie (a uhlové zrýchlenie), ryv
vzťažná sústava, inerciálna vzťažná sústava
stupeň voľnosti
Newtonove pohybové zákony, pohybová rovnica
sila (a moment sily) – vrátane tiaže, gravitačnej sily, trecej sily, dostredivej sily, odstredivej sily, zotrvačnej sily atď. 
hybnosť (a moment hybnosti), impulz
energia (mechanická energia), mechanická práca, výkon
tlak, napätie
mechanické kmitanie, mechanické  vlnenie
Galileiho transformácia
mechanický stroj (mechanický stroj je stroj, ktorého vstupná aj výstupná energia resp. práca [okrem tepla v dôsledku trenia] je výlučne mechanickej povahy, napr. niektorý z tzv. jednoduchých strojov alebo prevod )

Poznámky

Referencie